Úradný vestník L 015 , 21/01/1998 S. 0006 - 0007



Nariadenie Komisie (ES) č. 134/98 z 20. januára 1998, ktorým sa mení a dopĺňa príloha k nariadeniu (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2081/92 zo 14. júla 1992 o ochrane zemepisných označení a označení pôvodu pre poľnohospodárske výrobky a potraviny [1], naposledy zmenené a doplnené nariadením Komisie (ES) č. 1068/97 [2], najmä na jeho článok 17 (2), keďže pre niektoré označenia oznámené členskými štátmi podľa článku 17 nariadenia (EHS) č. 2081/92 sa požadovali dodatočné informácie na účely zaistenia ich súladu s článkami 2 a 4 tohto nariadenia; keďže tieto dodatočné informácie ukazujú, že označenia vyhovujú uvedeným článkom; keďže preto by mali byť zaregistrované a pridané k prílohe k nariadeniu Komisie (ES) č. 1107/96 [3], naposledy zmenenému a doplnenému nariadením (ES) č. 2325/97 [4]; keďže po pristúpení troch nových členských štátov, šesťmesačné obdobie ustanovené v článku 17 nariadenia (EHS) č. 2081/92 má začať dátumom ich pristúpenia; keďže niektoré označenia oznámené členskými štátmi vyhovujú článkom 2 a 4 tohto nariadenia a mali by sa preto zaregistrovať; keďže opatrenia ustanovené v tomto nariadení sú v súlade so stanoviskom Riadiaceho výboru pre zemepisné označenia a označenia pôvodu, PRIJALA TOTO NARIADENIE: Článok 1 Označenia v prílohe k tomuto nariadeniu sa týmto pridávajú k nariadeniu (ES) č. 1107/96. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. januára 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES L 148, 21.6.1996, s. 1. [4] Ú. v. ES L 322, 25.11.1997, s. 33. -------------------------------------------------- PRÍLOHA VÝROBOK URČENÝ NA ĽUDSKÚ KONZUMÁCIU UVEDENÝ V PRÍLOHE II K ZMLUVE Čerstvé mäso (a vnútornosti) NEMECKO - Diepholzer Moorschnucke (CHOP)- chránené označenie pôvodu - Lüneburger Heidschnucke (CHOP) TALIANSKO - Vitellone bianco dellAppennino Centrale (CHZO)- chránené zemepisné označenie Výrobky na báze mäsa TALIANSKO - Soppressata di Calabria (CHOP) - Capocollo di Calabria (CHOP) - Salsiccia di Calabria (CHOP) - Pancetta di Calabria (CHOP) Syry SPOJENÉ KRÁĽOVSTVO - Syr Teviotdale (CHZO) Oleje a tuky Olivový olej GRÉCKO - Σητεία Λασιθίου Κρήτης (Sitia-Lasithi-Crete) (CHOP) [1] - Αποκορώνας Χανίων Κρήτης (Apokoronas-Chania-Crete) (CHOP) [2] Ovocie, zelenina a obilie TALIANSKO - Pera mantovana (CHZO) - Pera dellEmilia Romagna (CHZO) - Pesca e nettarina di Romagna (CHZO) Stolové olivy - Nocellara del Belice (CHOP) GRÉCKO - Ροδάκινα Νάουσας (Rodakina de Naoussa) (CHOP) - Φασόλια γίγαντες ελέφαντες Κάτω Νευροκοπίου (Fassolia Gigantes Elefantes de Kato Nevrokopi) (CHZO) - Φασόλια κοινά μεσόσπερμα Κάτω Νευροκοπίου (Fassolia koina Mesosperma de Kato Nevrokopi) (CHZO) [1] Nepožaduje sa ochrana názvu "Λασιθίου Κρήτης" (Lasithi-Crete). [2] Nepožaduje sa ochrana názvu "Χανίων Κρήτης" (Chania-Crete). --------------------------------------------------